tartuNLP/wikipedia-smugri-20251201 huggingface dataset:
Holmes NYC

Holmes NYC () on yhdysvaltalaisen CBS:n syyskuussa 2012 alkanut televisiosarja, jossa kirjailija Arthur Conan Doylen luoma Sherlock Holmes seikkailee nykyajan New Yorkissa. Pääosia esittävät Jonny Lee Miller (Sherlock Holmes) ja Lucy Liu (Joan Watson). Holmes on entinen Scotland Yardin neuvonantaja, mutta hän on muuttanut Britanniasta Yhdysvaltoihin saadakseen hoitoa huumeongelmaansa. Hän asuu Brooklynissä Watsonin kanssa, joka toimii aluksi hänen tukihenkilönään huumeongelmassa ja myöhemmin hänen oppilaanaan.
"Holmes NYC:tä" on esitetty Yhdysvalloissa seitsemän tuotantokautta. Viimeisimmän tuotantokauden esittäminen alkoi 23. toukokuuta 2019. Sarjan viimeinen jakso esitettiin Yhdysvalloissa 15. elokuuta 2019.
CBS vahvisti toukokuussa 2018 Holmes NYC:n seitsemännen tuotantokauden tuotannon. Joulukuussa 2018 tiedotettiin seitsemännen kauden olevan sarjan viimeinen.
Suomessa sarjan esittäminen alkoi Nelosella 22. tammikuuta 2013.
Kirjat.
Titan Books julkaisi "Holmes NYC" –sarjan maailmaan sijoittuvan Adam Christopherin kirjoittaman romaanin "The Ghost Line" helmikuussa 2015. Se julkaistiin suomeksi käännettynä nimellä "Sherlock Holmesin Seikkailuja" vuonna 2017.
Adam Christopherin kirjoittama toinen romaani nimeltä "Blood and Ink" julkaistiin huhtikuussa 2016.
Mikuma (1934)

Mikuma () oli keisarillisen Japanin laivaston vuonna 1935 valmistunut Mogami-luokan raskas risteilijä toisessa maailmansodassa.
Valmistus.
Alus tilattiin vuoden 1931 hankinnoissa Mitsubishin Nagasakin telakalta, missä köli laskettiin 24. joulukuuta 1931. Alus laskettiin vesille 31. toukokuuta 1934 ja valmistui 29. elokuuta 1935.
Palvelus.
Vuoden 1939 alussa "Mikuma" oli modernisoitavana, jolloin sen 15,5 senttimetrin pääaseet vaihdettiin 20,3 senttimetrin tykkeihin. Alukselta vapautuneet tykkitornit siirrettiin "Yamatolle". Alukselle asennettiin torpedovyöt, joilla suojan lisäksi parannettiin aluksen vakautta. Uppouman kasvu hidasti samalla alusta.
Vichyn Ranskan ja Japanin päästyä 22. syyskuuta 1940 sopimukseen Ranskan Indokiinan satamien ja lentotukikohtien käytöstä Yhdysvallat asetti yhdysvaltalaisyrityksille kiellon viedä Japaniin terästä, romurautaa ja lentopetrolia. Alus lähti 16. heinäkuuta 1941 Kuresta 17. risteilijäviirikössä, joka saapui 22. heinäkuuta Samahiin Hainaninsaarelle. Alus osallistui seuraavasta päivästä alkaen operaatio FU:ssa Cochinchinan miehitykseen. Se suojasi 25. heinäkuuta joukkojenkuljetussaattueen viirikön kanssa Samahista Saigoniin, jonne saavuttiin 30. heinäkuuta.
Pearl Harbourin hyökkäyksen aikana "Mikuma" kuului viirikkönsä mukana vara-amiraali Jisaburo Ozawan johtamaan 1. eteläiseen maihinnousulaivastoon, jonka tehtävänä oli suojata 8. joulukuuta operaatio E:n Malakan niemimaan maihinnousut Singoraan, Pattaniin ja Kota Bharuun.
Joulukuun lopulla alus osallistui sisaraluksensa "Mogamin" kanssa maihinnousuihin Brittiläisessä Borneossa suojaten joukkoja Mirissä ja operaatio Q:ssa Kuchingissa. Helmikuussa 1942 alus suojasi operaatio L:n Sumatran ja Jaavan maihinnousuja.
"Mogami" ja "Mikuma" sekä niiden suojana ollut hävittäjälaivue kohtasivat 28. helmikuuta 1942 Yhdysvaltain laivaston risteilijä "USS Houstonin" ja Australian kuninkaallisen laivaston risteilijä "HMAS Perthin", jotka hyökkäsivät maihinnousulaivastoa vastaan. Seuranneessa Sundasalmen taistelussa kumpikin liittoutuneiden risteilijä upotettiin samoin kuin japanilainen kuljetusalus "Ryujomaru", jonka tuhoutuessa sai surmansa Japanin 16. armeijan komentaja kenraaliluutnantti Hitoshi Imamura.
Maaliskuussa alus suojasi operaatio T:n maihinnousuja Sabangiin ja Iriin Pohjois-Sumatralla. Maaliskuun lopulla se oli mukana syöksyssä Intian valtamerelle operaatio C:ssä. Alus palasi 11. huhtikuuta 1942 osaston mukana Singaporeen.
Alukseen osui 6. kesäkuuta ainakin viisi pommia etukannelle, komentosillalle ja keskilaivaan. Osumien seurauksena etukannella syttyi tulipalo, joka esti etummaisten tykkien toiminnan. Komentosillan läheisyyteen tullut osuma räjäytti käyttövalmiit ilmatorjuntatykkien kranaatit. Keskilaivaan tullut osuma tuhosi torpedoputkia, ja torpedojen räjähdys tuhosi aluksen. Alus kaatui oikealle kyljelleen vieden mukanaan 650 sotilasta. "Asashio" pelasti haavoittuneen aluksen päällikön, joka siirrettiin "Suzuyalle" saamaan hoitoa. "Asashio", "Mogami" ja "Arashio" pelastivat 240 eloonjäänyttä ja toimittivat heidät Trukille.
Philippa Boyens

Philippa Boyens on uusiseelantilainen elokuvakäsikirjoittaja, joka tunnetaan yhteistyöstään Peter Jacksonin kanssa.
Boyens opiskeli historiaa ja englannin kieltä Aucklandin yliopistossa valmistuen vuonna 1994. Vuosina 1994–1997 hän toimi New Zealand Writer’s Guildin eli paikallisen käsikirjoittajien etujärjestön johtajana. Hän on työskennellyt myös teatterin parissa.
1990-luvun lopulla Boyens päätyi käsikirjoittamaan "Taru sormusten herrasta" -elokuvatrilogiaa yhdessä Peter Jacksonin ja Fran Walshin kanssa silloisen miesystävänsä Stephen Sinclairin kautta, joka osallistui käsikirjoittamisen alkuvaiheeseen. Aluksi Boyens, harras Tolkienin ihailija, toimi vain käsikirjoitusluonnosten ”koeyleisönä”, mutta asteittain hän alkoi osallistua myös varsinaiseen kirjoittamiseen ja päätyi lopulta ryhmän tasavertaiseksi jäseneksi. Jackson, Walsh ja Boyens palkittiin vuonna 2004 Oscarilla trilogian viimeisen osan, "", käsikirjoituksesta.
"Taru sormusten herrasta" -trilogian jälkeen Boyens on osallistunut kaikkien Jacksonin myöhempien elokuvien käsikirjoittamiseen: "King Kongin" (2005), "Oman taivaan" (2009) ja "Hobitti"-trilogian (2012–2014). Syksyllä 2016 ilmoitettiin, että Boyens käsikirjoittaa yhdessä Jacksonin ja Walshin kanssa Philip Reeven "Kävelevät koneet" -nuortenkirjasarjaan perustuvan elokuvan, jonka ohjaa Christian Rivers.
Boyensin poika Calum Gittins on näyttelijä, joka esiintyi pienessä roolissa Halethina "".
Viiksisimppu

Viiksisimppu ("Bathylutichthys taranetzi") on merisimppuihin kuuluva kalalaji, jota tavataan syvistä vesistä Eteläiseltä jäämereltä. Aiemmin se luokiteltiin ainoaksi lajiksi viiksisimppujen (Bathylutichthyidae) heimossa.
Viiksisimppu on pienikokoinen kala, joka kasvaa noin 10 cm pitkäksi. Ruumis on suomuton ja muodoltaan pitkänomainen ja kapenee pyrstöä kohden. Tyypillisiä piirteitä ovat leuan alla olevat kaksi viiksisäiettä ja yhteensulautuneet selkä-, pyrstö- ja peräevät. Viiksisimppua on tavattu 1 650 metrin syvyydestä Etelä-Georgian saaren lähettyviltä.
Waltari ja sukupuolten maailmat

Waltari ja sukupuolten maailmat on Juha Järvelän 2013 ilmestynyt Mika Waltaria ja hänen tuotantoaan 1925-1939 käsittelevä tietokirja.
Sisältö.
Teos käsittelee sukupuolta Mika Waltarin kirjailijakuvassa, teksteissä ja niiden vastaanotossa 1925-1939. Se perustuu Juha Järvelän Jyväskylän yliopistossa 2013 tarkastettuun väitöstutkimukseen. Teoksen liitteenä on luettelo Waltarin ajanjaksolla julkaisemista teksteistä.
Talontie

Talontie on taiteilija Eero Nelimarkan öljyvärityö kankaalle vuodelta 1919. Tämä, kooltaan 50,5×65,5 cm, maalaus kuuluu Ateneumin taidemuseon Ester ja Jalo Sihtolan kokoelmiin.
Eero Nelimarkka maalasi "Talontie"-maalauksen Alahärmässä, jossa hänen puolisonsa kotitalo sijaitsi. 1910-luvun loppupuolella hän maalasi siellä monia töitä, joiden aiheena olivat tuvansisustat ja maalaistalojen pihapiirit rakennuksineen. Nelimarkka maalasi tähän "Talontie"- maalauksen maisemaan kotiin päin kävelevän naisen. Tämä oli hänen tapansa monta kertaa. Ihmisten koteihin liittyviin maalauksiinsa hän sijoitti usein kotiaskareita suorittavan naisen, ulko- tai sisätiloihin, kuin kertomaan tasaisesta elämästä siellä.
Doria etsimässä

Doria etsimässä () on vuonna 2016 ensi-iltansa saanut tietokoneanimoitu jatko-osa menestyselokuvalle "Nemoa etsimässä" (2003). Sen on tuottanut animaatiostudio Pixar ja levittäjänä toimii Walt Disney Pictures. 
Elokuvassa esiintyvät "Nemoa etsimässä" -elokuvan hahmoista muun muassa Dori, Nemo ja Marlin. Elokuva kertoo heidän elämästään vuotta myöhemmin, kun Dori muistelee lapsuuttaan ja lähtee etsimään perhettään. Elokuva sijoittuu Kalifornian rannikolle.
Yhdysvalloissa "Doria etsimässä" sai ensi-iltansa 17. kesäkuuta 2016, Suomessa sen ensi-ilta oli 26. elokuuta 2016.
Vastaanotto.
Elokuva on saanut kehuja kriitikoilta. Arvosteluja keräävän Rotten Tomatoes -sivuston mukaan 94 prosenttia kriitikoista on antanut elokuvalle myönteisen arvosanan keskiarvolla 7.7/10. Tulos perustuu 245 arvioon. Metacriticissä elokuvalla on 77 pistettä 100:sta.
Vaasan rantapuisto (Nelimarkka)

Vaasan rantapuisto on taiteilija Eero Nelimarkan öljyvärityö kankaalle vuodelta 1917. Teos on kooltaan 47×46 cm. Se kuuluu Ateneumin taidemuseon Ester ja Jalo Sihtolan kokoelmiin.
Eero Nelimarkka vietti osan kesästä 1917 Vaasassa veljensä luona, jonka puistossa tämä "Vaasan rantapuistomaisema" -työ syntyi.On sanottu, että Nelimarkan puukuvat ovat kuvia rinnakkain kasvavista puuyksilöistä eikä niinkään kuvia maisemista. Tämä siksi, että niissä huomio kiinnittyy ensisijaisesti puihin. Maalauksen keskiössä ovat elävät puut. Ne ovat kallellaan, suoria, vänkyröitä, paksuja tai ohuita. Nelimarkka myös pelkisti väripintoja enemmän ja käytti värejä niukemmin 1910-luvun loppupuolen töissään kuin muulloin. Hänen tiedetään ihailleen Helene Schjerfbeckiä, jonka taidetta tämä tyyli hieman muistuttaa.
Ateneumin taidemuseon Ester ja Jalo Sihtolan kokoelmaan kuuluu Nelimarkan kaksi samana kesänä maalaamaa rantamaisemaa puineen: "Vaasan rantapuisto" ja "Jokimaisema Kauhavalta".
Viidakon tytär

Viidakon tytär () on Jack Conwayn ohjaama yhdysvaltalainen draamaelokuva vuodelta 1929. Elokuvan pääosissa ovat Joan Crawford ja Robert Montgomery. Muissa rooleissa ovat Ernest Torrence, Holmes Herbert, Gwen Lee ja Lloyd Ingraham. "Viidakon tytär" kertoo Etelä-Amerikan viidakossa kasvatetusta vapaahenkisestä öljyperijättärestä (Crawford), joka rakastuu rahattomaan mieheen (Montgomery). Metro-Goldwyn-Mayer toimi elokuvan tuotantoyhtiönä ja jakelijana.
"Viidakon tytär" tehtiin aikana, jolloin MGM oli siirtymässä mykkäelokuvasta äänielokuvaan. "Viidakon tytär" on Crawfordin ensimmäinen äänielokuva "Hollywood revue 1930" -elokuvan (1929) kanssa. "Viidakon tyttäressä" Montgomery tekee ensimmäisen miespääroolin, jota ennen hän oli esiintynyt useissa mykkäelokuvissa sivurooleissa.
Elokuvan avauskohtauksessa Crawford tanssii ja laulaa teemalaulun "Chant of the Jungle", jonka on sanoittanut Nacio Herb Brown ja Arthur Freed. Elokuvan teemalaulusta tuli hitti elokuvan ilmestymisvuonna 1929. Crawford ja Montgomery laulavat Louis Alterin ja Arthur Freedin kappaleen "That Wonderful Something Is Love".
Tuotanto.
"Viidakon tytär" -elokuvan käsikirjoituksen laativat Sylvia Thalberg, Frank Butler ja Willard Mack Charles E. Scogginsin novellin pohjalta. "Viidakon tytär" kuvattiin tuotantoyhtiö MGM:n studioilla Kalifornian Culver Cityssä 229 000 dollarilla, joka oli sen ajan MGM-elokuvalle pieni budjetti. Elokuvaa kuvattiin nimikkeellä "Jungle".
Julkaisu ja vastaanotto.
"Viidakon tytär" sai ensi-iltansa Yhdysvalloissa 23. marraskuuta vuonna 1929 ja Suomessa seuraavana vuonna 22. syyskuuta. Elokuva oli Yhdysvalloissa ilmestyttyään taloudellinen menestys; se tuotti pelkästään kotimaassaan 718 000 dollaria. Maailmanlaajuisesti elokuva tienasi 974 000 dollaria. MGM julkaisi "Viidakon tyttären" myös mykkäversiona ääniversion yhteydessä, koska kaikki elokuvateatterit eivät olleet vielä varustautuneita äänielokuvien esittämiseen.
"Viidakon tytär" julkaistiin DVD:lle 22. maaliskuuta vuonna 2012.
Viola Renvall

Saga Viola Magdalena Renvall-Krokfors, kirjailijanimeltään Viola Renvall, (6. huhtikuuta 1905 Tampere – 28. maaliskuuta 1998 Turku) oli suomalainen opettaja ja ruotsin kielellä kirjoittanut runoilija.
Elämäkerta.
Viola Renvall syntyi vuonna 1905 Tampereella. Hänen vanhempansa olivat maisteri Wilhelm Renvall ja Anna Nymann. Renvall valmistui 1932 filosofian maisteriksi Helsingin yliopistosta ja toimi sitten ruotsin kielen ja historian opettajana eri kouluissa. Hän meni 1936 naimisiin opettaja ja kirjailija Hjalmar Krokforsin kanssa. He asuivat aluksi Pohjanmaalla Ähtävällä ja Kruunupyyssä kunnes muuttivat 1950 Paraisille.
Ensimmäisen runokokoelmansa "Inom kretsen" Renvall julkaisi vuonna 1929. Hän kirjoitti aluksi loppusoinnillisia runoja mutta siirtyi vapaamittaisiin runoihin 1950-luvun alussa. Runojen ohella Renvall kirjoitti myös satukirjoja lapsille ja julkaisi muistelmateoksen lapsuus- ja nuoruusvuosistaan Tampereella ("Det hände i Tammerfors : en skolflicka berättar").
Renvallin mukaan on nimetty Paraisten kaupungintalon kupeessa sijaitseva Viola Renvallin ruusupuisto, jossa on myös Renvallin muistomerkki.
Teoksia.
Virsiä.
Suomen ruotsinkielinen virsikirja.
Suomen kirkon ruotsinkielisessä virsikirjassa on seuraavat virret:
Ruotsin kirkon virsikirjoissa.
Ruotsin kirkon virsikirjassa (Den svenska psalmboken):
Kaaliasetelma

Kaaliasetelma on taiteilija Mikko Oinosen öljyvärityö kankaalle vuodelta 1941. Työ kuuluu Ateneumin taidemuseon Ester ja Jalo Sihtolan lahjoituskokoelmaan. Kooltaan se on 54,5×65,5 cm.
Oinonen käytti maalauksessa pehmeää täyteläistä väriasteikkoa. Hän oli käynyt vuonna 1925 Pariisissa ja Hollannissa, missä ihastui Rembrandtiin ja varsinkin Rembrandin värienkäyttöön. Täältä saadut vaikutteet pehmensivät hänen koko myöhemmän tuotantonsa värienkäyttöä.
Poptravel

Matkailun hakuportaali Poptravel Oy oli vuosina 2007–2020 toiminut, Suomen ensimmäinen matkailuun keskittynyt hintavertailusivusto.
Vertailupalvelu nosti esiin yli 15 matkanjärjestäjän parhaat tarjoukset, jotka kattoivat yli 600 lentoyhtiötä, 100 000 hotellia ja yli 30 000 autonvuokrauskohdetta. Poptravel ei ollut matkatoimisto vaan hakukone, joka vertaili nettimatkatoimistojen tarjontaa. Hintavertailukoneesta saattoi siirtyä suoraan palveluntuottajan sivulle matkan varaukseen.
Palvelut.
Poptravel tarjosi palveluja niin vapaa-ajan matkustukseen kuin liikematkustukseenkin. Verkkosivuillaan Poptravel tarjosi mahdollisuuden vertailla halvat lento-, hotelli-, autonvuokraus-, sekä matkapakettihinnat valittuun kohteeseen.
Palvelun käyttö oli täysin ilmaista.
Hiihdon Suomen-mestaruuskilpailut 1972

Hiihdon Suomen-mestaruuskilpailut pidettiin vuonna 1972 Sotkamon Vuokatissa 16. tammikuuta ja Kuopion Puijolla 17.-19. maaliskuuta. Juha Mieto voitti 15 kilometrillä uransa ensimmäisen yleisen sarjan Suomen-mestaruuden.
Mitalistit.
Miehet.
15 kilometriä.
Joukkuekilpailun voitti Kuusamon Erä-Veikot (Osmo Karjalainen, Martti V. Määttä, Urpo Kämäräinen).
Hiihdon Suomen-mestaruuskilpailut 1974

Hiihdon Suomen-mestaruuskilpailut pidettiin vuonna 1974 Kouvolassa 2.–3. helmikuuta ja Rovaniemen Ounasvaaralla 23.–24. maaliskuuta.
Mitalistit.
Miehet.
15 kilometriä.
Kilpailu käytiin Ounasvaaralla.
30 kilometriä.
Kilpailu käytiin Kouvolassa.
50 kilometriä.
Kilpailu käytiin Ounasvaaralla.
4×10 kilometriä, viesti.
Kilpailu käytiin Kouvolassa 3. helmikuuta.
Naiset.
5 kilometriä.
Kilpailu käytiin Kouvolassa.
10 kilometriä.
Kilpailu käytiin Ounasvaaralla.
3x5 kilometriä, viesti.
Kilpailu käytiin Kouvolassa 2. helmikuuta.
Hiihdon Suomen-mestaruuskilpailut 1978

Hiihdon Suomen-mestaruuskilpailut järjestettiin vuonna 1978 Jyväskylässä 20.–22. tammikuuta ja Ylläksellä 25.–26. maaliskuuta. Jyväskylän kilpailuissa katsastettiin myös suomalaishiihtäjien kuntoa helmikuun Lahden MM-hiihtoja varten.
Tulokset.
Miehet.
15 kilometriä.
Kilpailu käytiin Jyväskylässä.
Nimekkäämmistä hiihtäjistä Arto Koivisto jäi kymmenenneksi ja Pertti Teurajärvi sijalle 21. Juhani Repo keskeytti.
30 kilometriä.
Kilpailu käytiin Ylläksellä.
50 kilometriä.
Kilpailu käytiin Jyväskylässä.
Pitkänen tavoitti puoli minuuttia edellään lähteneen Teurajärven jo kahdeksan kilometrin kohdalla, mutta kaksikko taivalsi sen jälkeen yhdessä Pitkäsen kuitenkin koko ajan vetäessä.
4 × 10 kilometriä, viesti.
Kilpailu käytiin Ylläksellä.
Teurajärvi nosti ankkuriosuudella joukkueensa sijalta 13 kolmanneksi.
Naiset.
5 kilometriä.
Kilpailu käytiin Jyväskylässä.
10 kilometriä.
Kilpailu käytiin Ylläksellä.
20 kilometriä.
Kilpailu käytiin Jyväskylässä.
3 × 5 kilometriä, viesti.
Kilpailu käytiin Ylläksellä.
Mestaruutta puolustanut Pyhäjärven Pohti jäi kahdeksanneksi.
Seuraavaan elämään

Seuraavaan elämään on Jannika B:n Kaikki rohkeus -debyyttialbumin kolmas single, joka julkaistiin 26. lokakuuta 2012. Radioensisoittonsa kappale sai jo 22. lokakuuta kun YleX:n "Uuden musiikin iltavuoro" soitti sen. Kappaleen on säveltänyt ja sanoittanut Heidi Maria Paalanen ja sen on tuottanut Jonas Olsson ja Jani Lagerström. 
Kappale on toistaiseksi "Kaikki rohkeus" -albumin suurin hitti: Latauslistalla se on ollut parhaimmillaan sijalla 13, singlelistalla sijalla 20. Lisäksi se oli julkaisunsa jälkeen yli 10 viikkoa yksi Suomen radioiden soitetuimmista kappaleista, parhaimmillaan kolmanneksi soitetuin.
Kappaleesta tehty musiikkivideo julkaistiin 25. lokakuuta 2012.
Hiihdon Suomen-mestaruuskilpailut 1980

Hiihdon Suomen-mestaruuskilpailut järjestettiin vuonna 1980 Mikkelissä 18.-20. tammikuuta ja Rovaniemen Ounasvaaralla 22.-23. maaliskuuta. Juha Mieto ja Hilkka Riihivuori voittivat kaikki henkilökohtaiset matkat. Harri Kirvesniemi oli mitaleilla kaikilla henkilökohtaisilla matkoilla ja oli viestissä kultajoukkueen ankkuri.
Tulokset.
Miehet.
15 kilometriä.
Mikkeli, 18. tammikuuta
30 kilometriä.
Mikkeli, 20. tammikuuta
50 kilometriä.
Ounasvaara, 23. maaliskuuta
4 × 10 kilometriä, viesti.
Ounasvaara, 22. maaliskuuta
Naiset.
5 kilometriä.
Mikkeli, 19. tammikuuta
10 kilometriä.
Mikkeli, 20. tammikuuta
20 kilometriä.
Ounasvaara 23. maaliskuuta
3 × 5 kilometriä, viesti.
Ounasvaara, 22. maaliskuuta
Anders Edvin Nylander

Anders Edvin Nylander (3. huhtikuuta 1831 Oulu – 23. toukokuuta 1890 Helsinki) oli suomalainen luonnontieteilijä ja lääkäri.
Kuopiossa vaikuttnut Nylander julkaisi yhdessä A. E. Nordenskiöldin kanssa teoksen "Finlands mollusker" (1856), joka oli pitkään ainoa laajahko Suomen nilviäisiä käsittelevä systemaattinen teos. Nälkävuosina hänet määrättiin Pohjois-Suomeen opettamaan hirvenjäkälän käyttöä ruokataloudessa. Hän toimi aktiivisesti kunnallispolitiikassa ja oli Kuopion läänin maanviljelysseuran puheenjohtaja.
Nylanderin vanhemmat olivat kauppias ja laivanvarustaja Anders Abrahamsson Nylander ja Greata Magdalena Nylander. Veli oli jäkälätutkija William Nylander. Hänen puolisonsa oli Rosalie Kellgren (1835–1907). Heidän lapsiaan olivat muun muassa päätoimittaja ja kotitaloustoiminnan uranuurtaja Fanny Hult, kirjapainonjohtaja, aktivistijohtaja ja Suomen Pankin setelipainon johtaja Anders Verner Nylander, kansanedustaja ja maanviljelysneuvos Hannes Nylander ja metsänhoitaja Ernst August Nylander (1866–1919).
Marianna Uutinen

Marianna Uutinen (s. 23. heinäkuuta 1961 Pieksämäki) on suomalainen taidemaalari. Uutinen opiskeli 1980–1985 Suomen taideakatemian koulussa ja 1991–1992 Institut des Hautes Études en Arts Plastiquesissa Pariisissa. Uutinen on toiminut Kuvataideakatemian maalaustaiteen osaston professorina ja johtajana, lisäksi hän on opettanut Pohjoismaisessa taidekoulussa Kokkolassa, Malmön Konsthögskolanissa ja Bergenin Kunsthøgskolenissa.
Uutisen tuotanto koostuu etupäässä akryyliväriä impastomaisesti pursottamalla tehdyistä maalauksista. Hän on käyttänyt värimassaa joissain töissään niin paksulti, että niillä on veistosmaisia ominaisuuksia.
Iiu Susiraja

Iiu Susiraja (vuoteen 2006 Pirre Karvinen, s. 15. syyskuuta 1975 Turku) on suomalainen valokuvataiteilija. Susiraja tunnetaan valokuvistaan ja videoistaan, joissa hän usein esiintyy itse.
Elämä ja ura.
Susiraja vietti lapsuutensa Turun Hepokullan ja Nättinummen kerrostalolähiöissä. Hän on valmistunut Vantaan käsi- ja taideteollisuusoppilaitoksesta maalariartesaaniksi 1996 ja tekstiiliartenomiksi 2005 sekä Turun taideakatemiasta kuvataiteilijaksi vuonna 2012. Vuosina 2012–2016 Susiraja suoritti taiteen maisterin tutkinnon Kuvataideakatemian tila- ja aikataiteen osastolla.
Susirajan teoksia on ollut näytteillä Suomen lisäksi myös ulkomailla. Marraskuussa 2016 hänellä oli yksityisnäyttely Ramiken Crubicle -galleriassa New Yorkissa. Vuonna 2018 Susirajalla oli näyttely Los Angelesissa. Valokuvaaja Soili Mustapään mukaan ”Susiraja kuvaa arkea sellaisena kuin se on. Se on joskus raadollisen tylsää aikaa, kun ei tapahdu oikein mitään. Hän rikkoo kuvissaan arjen sääntöjä oudoilla yhdistelmillä ja käyttää yllättävillä tavoilla tuttuja esineitä.”
Syksyllä 2022 uutisoitiin, että Susirajan näyttely on esillä 2023 New Yorkin Modernin taiteen museo MoMA:n Queensissä sijaitsevassa PS1-tilassa, joka on pienempiä ja kokeellisempia näyttelyitä järjestävä MoMA:n yksikkö.
Susisajalle myönnettiin Suomi-palkinto 2023.
Hiihdon Suomen-mestaruuskilpailut 1981

Hiihdon Suomen-mestaruuskilpailut järjestettiin vuonna 1981 Kajaanissa 6.-8. helmikuuta ja Tampereella 14.-15. helmikuuta.
Arto Koivisto sijoittui Kajaanissa hiihdetyissä 15 ja 50 kilometrin kilpailuissa alun perin kolmanneksi, mutta 10. helmikuuta ilmoitettiin, että Koiviston doping-näytteestä oli löytynyt merkkejä efedriinin käytöstä ja hänen suorituksensa hylättiin. Koivisto kertoi käryn johtuneen lääkärin määräämästä yskänlääkkeestä. Hänet määrättiin väliaikaiseen kilpailukieltoon, jonka pituudeksi myöhemmin vahvistettiin yksi kuukausi. 
Tulokset.
Miehet.
15 kilometriä.
Kajaani, 6. helmikuuta. Karvosen voittoa pidettiin yllätyksenä. 
30 kilometriä.
Tampere, 15. helmikuuta
50 kilometriä.
Kajaani, 8. helmikuuta
4 × 10 kilometriä, viesti.
Tampere 14. helmikuuta Karvonen nosti ankkuriosuudella joukkueensa sijalta 16 hopealle. 
Naiset.
5 kilometriä.
Kajaani, 7. helmikuuta Alatornion Pirkkojen 17-vuotiaan Teija Alatalon pronssia pidettiin yllätyksenä. 
10 kilometriä.
Tampere, 15. helmikuuta
20 kilometriä.
Kajaani, 8. helmikuuta
3 × 5 kilometriä, viesti.
Tampere, 14. helmikuuta
Hannes Nylander

Johannes (Hannes) William Nylander (12. heinäkuuta 1873 Kuopion pitäjä – 5. kesäkuuta 1940 Helsinki) oli suomalainen maanviljelijä, maatalousneuvos ja kansanedustaja. 
Nylanderin vanhemmat olivat piirilääkäri Anders Edvin Nylander ja Rosalie Kellgren ja puoliso vuodesta 1899 Helmi Lagus, maanviljelysneuvos ja valtiopäivämies Johannes Laguksen tytär. Nylander tuli yliopilaaksi Kuopion ruotsalaisesta yksityislyseosta 1891 ja valmistui maanmittariksi Polyteknillisestä opistosta 1893. Agronomiksi hän valmistui seuraavana vuonna ja toimi sitten maanviljelys- sekä meijeri- ja karjanhoitokoulujen opettajana Peltosalmella. Käytyään usean kuukauden opintomatkalla Tanskassa 1896 Nylander päätti jatkaa maatalousalan opintojaan Kööpenhaminassa keväällä 1897. Loppuvuodesta hänestä tuli meijeriopin opettaja Mustialan maanviljelysopistossa, syksyllä 1898 Orimalan opiston opettaja ja keväällä 1899 Kuopion maanviljelysseuran karjatalouskonsulentti. Itä-Suomen Karjanjalostusyhdiksen sihteerinä Nylander toimi vuodesta 1904, maanviljelyshallituksen ylitarkastaja hän oli 1906–1917 ja sitten maatalousneuvos ja eläintuotanto-osaston päällikkö 1917–1926. Sen jälkeen hän oli vielä Keskinäisen Jälleenvakuutusyhtiö Kekrin toimitusjohtaja. 
Nylander oli kansanedustaja Nuorsuomalaisesta puolueesta 1908–1913. 
Hänet on haudattu Kulosaaren hautausmaalle Helsinkiin.
Russian Government Cup 1992

Russian Government Cup 1992 oli ensimmäinen Venäjällä järjestetty jääpalloturnaus kyseisellä nimellä. Turnaus korvasi Neuvostoliiton aikaisen "Rossija-turnauksen" ja se pelattiin Krasnojarskissa 28. tammikuuta - 2. helmikuuta 1992.
Dookudu

Dookudu on vuonna 2011 ilmestynyt intialainen, telugunkielinen elokuva, jonka on ohjannut Sreenu Vaitla. Pääosaroolissa nähdään Mahesh Babu. Elokuva voitti useita palkintoja, mukaan lukien seitsemän Nandi Awards- ja kuusi Filmfare Awards South -palkintoa.
Juoni.
Shankar Narayana (Prakash Raj) on kansan rakastama ideaalisia arvojaan ajava poliitikko. Shankarin unelma on nähdä, että myös hänen poikansa Ajay menestyisi politiikassa. Shankar joutuu kuitenkin tuhoisaan auto-onnettomuuteen ja vaipuu koomaan, kun rekka työntää hänen autonsa rotkoon. Shankarin perhe haluaa suojella Shankaria, ja tämän selviäminen hengissä pidetään salassa.
Neljätoista vuotta myöhemmin Shankarin poika Ajay Kumar (Mahesh Babu) on Mumbaissa työskentelevä, tehtävissään menestynyt poliisi, jolla on kuitenkin pieniä erimielisyyksiä päällikkönsä (Nassar) kanssa. Ajayn tehtävänä on pidättää mafiajohtaja Nayak (Sonu Sood). Salaisella tehtävällä Istanbulissa Ajay nappaa Nayakin veljen Buntyn (Ajaz Khan). Sattumalta paljastuu myös, että Shankarin onnettomuuden takana olikin korruptoitunut, kilpaileva poliitikko Mallesh Yadav (Kota Srinivasa Rao), jolla on yhteyksiä Nayakiin. Istanbulissa Ajay myös rakastuu tapaamaansa Prashanthi-nimiseen turistiin (Samantha Ruth Prabhu), joka paljastuu myöhemmin Ajayn päällikön tyttäreksi.
Yllättäen Shankar herää vuosia kestäneestä koomastaan. Lääkärit kehottavat perhettä välttämään kertomasta Shankarille järkyttäviä tai masentavia uutisia, jotta tämän terveys ei pettäisi. Shankarille ei kerrota onnettomuudesta eikä sen aiheuttajista, ja tehdäkseen isänsä onnelliseksi Ajay uskottelee olevansa menestynyt poliitikko. Hän lavastaa perheen kodin poliittiseksi näyttämöksi ja värvää seuraajikseen näyttelijöitä valehdellen heille, että kyseessä on Shankar Narayanaa käsittelevä tositelevisio-ohjelma. Isänsä vuoksi Ajay myös menee Prasanthin kanssa naimisiin.
Loput elokuvasta kertoo, kuinka Ajay järjestää isänsä kostamaan onnettomuuden aiheuttaneille kilpailijoilleen siten, että isä itse ei kuitenkaan saa tietää.
Vastaanotto.
Palkinnot ja ehdokkuudet.
"Dookudu" voitti paljon palkintoja.
Musiikki.
Elokuvan soundtrackin on säveltänyt S. Thaman. Soundtrack-albumin julkaisutilaisuus järjestettiin Hyderabadissa 18. elokuuta 2011.
Uudelleenfilmatisoinnit.
"Dookudusta" on tehty vuonna 2012 ilmestynyt bengalinkielinen uudelleenfilmatisointi "Challenge 2". Sen ohjasi Raja Chanda.
Englannin restauraatio

Englannin restauraatio on nimitys kuningasvallan palauttamiselle Oliver Cromwellin tasavaltaisen diktatuurin (Englannin reformaation) jälkeen vuonna 1660. Tämä merkitsi Stuart-suvun paluuta valtaan. 
Restauraation toteutti kuningas Kaarle II. Hän oli paennut Britanniasta Cromwellin valtakauden alussa, kun tasavaltalaiset mestasivat hänen isänsä Kaarle I:n vuonna 1649. Vuonna 1660 kuningasmieliset britit sopivat hänen kanssaan ehdot, joiden mukaan hän sitoutui hallitsemaan maata. Hän saapui Doveriin 25.5.1660 ja neljä päivää myöhemmin hänet otettiin riemuiten vastaan Lontoossa, sillä diktatuuriin ja julmuuksiin oli kyllästytty.
Restauraatio toteutettiin sekä kirkollisissa että maallisissa asioissa, eli palattiin anglikaanisen kirkon ja kuningasjohtoisen valtion malliin. Se toteutettiin lordi Clarendonin johdolla ilman merkittävää vastarintaa. Kuninkaalla oli hyvät edellytykset saada asiat ennalleen. Hän oli komea, viehätysvoimainen ja miellyttävä persoona. Hän pyrki toimimaan maltillisesti. Tästä huolimatta Stuart-suku karkotettiin valtaistuimelta vajaat 30 vuotta myöhemmin Kaarlen veljen Jaakko II:n hallituskaudella vuonna 1688 niin sanotussa mainiossa vallankumouksessa.
Epäonnistuminen oli osaltaan Kaarle II:n syytä. Häntä pidettiin tuhlarina, epäluotettavana ja kevytmielisenä. Hän suhtautui katoliseen uskontoon kansan mielestä liian myönteisesti, jonka takia yleinen ranskalaisvastainen mieliala muuttui Stuartien vastaisuudeksi.
Iivo Nei

Iivo Nei (s. 31. lokakuuta 1931 Tartto) on virolainen šakinpelaaja ja šakkikirjailija. FIDE myönsi hänelle ansioista pelaajana kansainvälisen mestarin arvon 1964.
Elämä.
Iivo Nei vietti lapsuutensa Tartossa. Nuorena hän voitti Viron nuorten mestaruuden tenniksessä. Suuren osan elämäntyöstään Nei on tehnyt šakkiin liittyvissä organisaatioissa. Hän toimi 1966–1992 Tallinnan šakkikoulun johtajana. Sen jälkeen hän toimi FIDE:n Baltian alueen aluepresidenttinä vuosina 1992–1998.
Peliura.
Nei aloitti šakinpelaamisen 1940-luvulla. Hänen pelivahvuutensa kohosi nopeasti. Hän jakoi Viktor Kortšnoin kanssa voittoa Neuvostoliiton nuortenmestaruusturnauksessa 1948. Nei voitti Viron mestaruuden kahdeksan kertaa (1951, 1952, 1956, 1960–1962, 1971 ja 1974). Vuosina 1959 ja 1963 hän sijoittui toiseksi, kun Gunnar Uusi voitti mestaruuden ja 1969 hän oli 2. Rein Etrukin takana. Nei voitti Viron mestaruuskisoissa hopeaa 1953 ja 1955. Nei osallistui Neuvostoliiton mestaruuskilpailuihin kolmesti (1960, 1963 ja 1964), mutta saavutti vain keskinkertaisia tuloksia.
Nei voitti Tartossa pelatun turnauksen 1962. Kansainvälisissä kisoissa hän saavutti parhaat tuloksensa 1960-luvulla. Hän jakoi Paul Keresin kanssa voittoa Beverwijkissa 1964. Nein taakse kisassa jäivät muun muassa vahvat suurmestarit Boris Ivkov, Bent Larsen ja Lajos Portisch. Kisan tuloksen perusteella hänelle myönnettiin kansainvälisen mestarin arvonimi. Jerevanissa pelatussa kisassa 1965 Nei oli 5. sijalla. Hän saavutti vielä hyvän tuloksen Beverwijkissa 1966 (5. sija) ja Zinnowitzissa 1966 (jaettu 4.–6. sija). 
Tallinnan vuoden 1969 turnauksessa, jonka voitti Leonid Stein, Nei jakoi toista sijaa Keresin kanssa. Nei osallistui Tallinnan kansainväliseen turnaukseen vielä useita kertoja, mutta ei enää saavuttanut huipputuloksia. Vuonna 1971 hän oli 9. ja 1973 jakoi 7.–8. sijaa. Keres voitti kisan 1975, jolloin Nei oli jaetulla 7.–9. sijalla. Keresin kuoltua seuraavana vuonna 1976 turnauksen nimeksi vaihdettiin Paul Keresin muistoturnaus.
1970-luvun lopulla Nein menestys alkoi hiipua. Hän oli Tallinnan turnauksessa 1977 11., 1979 jaetulla 11. sijalla ja 1981 jakoi 7.–9. sijaa. Hän oli mukana vielä vuonna 1983 Tallinnassa pelatussa 16 pelaajan turnauksessa, mutta jäi tuolloin viimeiseksi. Hänen uransa jälkipuoliskon merkittävin saavutus oli jaettu 3.–4. sija 1994 Jyväskylän kansainvälisessä Heart of Finland -turnauksessa. Nei lopetti aktiiviuransa 2001, jolloin hän osallistui viimeistä kertaa Viron shakkikerhojen cupmestaruuskisaan. Hän pelaa kuitenkin edelleen ajoittain. Tammikuussa 2012 hän osallistui Suomi–Viro-maaotteluun tuloksena tasapeli John Fieandtia vastaan.
Peliuran ohella Nei on toiminut valmentajana. Hän on avustanut maailmanmestari Boris Spasskia sekä naisten maailmanmestaruuden aikanaan voittaneita Nona Gaprindašvilia ja Maia Tšiburdanidzea. Hänen oppilaisiinsa kuuluivat jo edesmennyt suurmestari Lembit Oll sekä naisten kansainvälinen mestari Monika Tsõganova. Nei valmensi suomalaisia šakinpelaajia vuosina 1989–1996. Hän on myös kirjoittanut šakkikirjoja.
Fiat 1100

Fiat 1100 on italialaisen Fiat-yhtymän valmistama, keskikokoluokkaan sijoittuva henkilöauto, joka oli tuotannossa vuosina 1953–1969. Fiat 1100 uusittiin täysin vuonna 1966, mutta uuden mallin nimeen lisättiin vain tunnuskirjain R. 
1 098 kuutiosenttimetrin tilavuuksinen moottori oli 48 SAE-hevosvoiman tehoinen, 4 800 r/min kierrosnopeudella. Keskikulutus oli kahdeksan litraa bensiiniä sataa kilometriä kohden.
Auton henkilöluku oli neljä ja omamassa 880 kilogrammaa. Huippunopeudeksi saavutettiin 120 km/h.
Uusitussa Fiat 1100 R mallissa oli etupyörissä levyjarrut ja moottorin teho 53 hv. Tehtaan ilmoittama huippunopeus oli 130 km/h. Malli kuului hintaluokkaan 9000 mk.
Automallin seuraajia ovat Fiat 124 ja Fiat 128.
Halo of Blood

Halo of Blood on suomalaisen melodista death metallia soittavan Children of Bodomin kahdeksas studioalbumi vuodelta 2013. Albumi julkaistiin Euroopassa 7. kesäkuuta ja Pohjois-Amerikassa 11. kesäkuuta. Kappale "Transference" julkaistiin singlenä 26. huhtikuuta 2013. Albumi jäi kitaristi Roope Latvalan viimeiseksi albumiksi yhtyeen kanssa sillä hänet erotettiin bändistä toukokuussa 2015.
Albumi nousi ensimmäisellä viikollaan Suomen virallisen listan sijalle 2.
Tuotanto.
Rumpali Jaska Raatikainen kirjoitti Facebookissa, että bändille on kertynyt useita kappaleita uudelle albumille. Raatikainen kuvaili uutta materiaalia synkäksi ja "myös vähän Blackiksi (metalliksi)". Haastattelussa ennen bändin ensimmäistä keikkaa Intiassa, kosketinsoittaja Janne Wirman paljasti, että yhtyeellä oli neljä kappaletta kirjoitettuna, ja suunnitelmissa on mennä studioon vuoden 2012 lopussa. Wirman arvioi, että albumi julkaistaan huhti-toukokuun 2013 tienoilla. Marraskuun puolivälissä 2012 ilmoitettiin, että yhtye oli aloittanut uuden materiaalin demoäänitykset. 
Tammikuussa 2013 paljastettiin, että Alexi Laiho oli viimeistelemässä sanoituksia, ja että äänitykset alkaisivat helmikuussa. Myös kahden kappaleen nimet paljastettiin. 19. maaliskuuta 2013 albumin nimeksi ilmoitettiin "Halo of Blood", ja kappalelista ja kansikuva paljastettiin.
Jotkut lähteet mainitsevat ruotsalaisen Peter Tägtgrenin albumin tuottajana. Janne Wirmanin mukaan "Peter oli siellä vain tuottamassa laulua" ja albumin tuotti itse asiassa Mikko Karmila bändin kanssa.
Pekka Vauramo

Pekka Juhani Vauramo (s. 16. toukokuuta 1957 Pieksämäki) on suomalainen yritysjohtaja. Hän on toiminut Metson toimitusjohtajana vuosina 2018–2020 ja sen seuraajan Metso Outotecin (nyk. Metso) toimitusjohtajana vuosina 2020–2024. Hän toimi Finnairin toimitusjohtajana vuodesta 2013 vuoteen 2018. Vuosina 2007–2013 Vauramo työskenteli Cargotecin palveluksessa ja sitä ennen Sandvikissa 1985–2007.
Vauramo valmistui kaivosalan diplomi-insinööriksi Teknillisestä korkeakoulusta 1982.
Vauramo asui Hongkongissa vuodesta 2010 työskennellen Cargotecin MacGregor-liiketoiminta-alueen operatiivisena johtajana. Hänet valittiin Finnairin johtoon edeltäjänsä Mika Vehviläisen siirryttyä maaliskuussa 2013 Cargotecin toimitusjohtajaksi.
Vauramo on Glaston Oyj:n hallituksen jäsen vuodesta 2011 ja Boliden Groupin hallituksen jäsen vuodesta 2016. Palvelualojen työnantajat Palta ry:n hallituksen puheenjohtajana hän toimi vuodet 2017-2018.
Vauramo on toiminut Huhtamäen hallituksen puheenjohtajana vuodesta 2024.
Jack Buchanan

Jack Buchanan (2. huhtikuuta 1891 – 20. lokakuuta 1957) oli skotlantilaissyntyinen näyttelijä, joka esiintyi musikaaleissa ja elokuvissa. 
Buchanan esiintyi kotiseudullaan harrastajateattereissa, ja muutti Lontooseen missä toimi avustavissa rooleissa näyttämöllä. Hän ei päässyt huonon terveytensä takia rintamalle ensimmäisessä maailmansodassa. Sen sijaan hän opetteli tanssimaan ja esiintyi musikaalissa 1915. 1920-luvun alussa hän menestyi Lontoon musikaaleissa, ja 1934 hän siirtyi New Yorkiin. Buchananin elokuvaura alkoi jo 1917 mykkäfilmeissä, ja myöhemmin hän esiintyi monissa musikaalielokuvissa. Yhdysvalloissa hänet tunnetaan roolistaan musikaalissa "Iskelmäkaruselli". Buchanania on verrattu saman ajan Hollywood-tähteen Fred Astaireen.
Elokuvia.
Buchanan esiintyi monissa elokuvissa.
Kotisivuvalvonta

Kotisivuvalvonta on yritysten käyttöön yleistynyt internetsivujen turvapalvelu kotisivujen tai web-sovellusten saavutettavuuden varmistamiseksi asiakkaan näkökulmasta. Yritykset käyttävät kotisivuvalvontaa usein varmistamaan, että heidän sivustonsa ovat elossa ja vastaavat sivuvierailijoiden kutsuihin eivätkä ole kaapatut tai hakkeroidut.
Kotisivuvalvontaa tarjoavat yritykset simuloivat asiakkaidensa internetsivujen sivuvierailijoita. "Pollaus" eli itse valvonta tapahtuu usein yhtäaikaisesti useilta eri palvelimilta, jotka vikasietoisuuden varmistamiseksi sijaitsevat yleisimmin useissa eri maantieteellisissä sijainneissa. Automatisoidut valvontatyökalut lähettävät hälytyksiä, kun kotisivut tai niiden osat eivät toimi tai toimivat puutteellisesti. Tämä mahdollistaa webmasterin eli verkkovastaavan toimenpiteet ongelman korjaamiseksi.
Miksi?
Keskisuurille eurooppalaisyrityksille tehdyn kyselyn mukaan ne menettävät erilaisten IT-ongelmien takia useita satojatuhansia euroja vuositasolla. Kotisivuvalvonta on ensisijaisen tärkeää sen varmistamiseksi, että yrityksen internetsivu on käyttäjiensä saatavilla ja tietoliikennekatkokset minimoidaan. Käyttäjät jotka luottavat internetsivujen tai web-sovellusten toimivuuteen turhautuvat ja jopa lopettavat sivu- tai sovelluskäytön jos palvelu ei toimi luotettavasti. Valvonta seuloo monia web-sovelluksien toimivuuden kannalta tärkeitä ominaisuuksia, kuten internetyhteyden olemassaoloa, verkkotunnuksia, tietokantayhteyksien olemassaoloa, kaistaa ja lukuisia tietokoneresursseja. Yleisimmin valvotut ominaisuudet ovat saavutettavuus ja vastausaika sekä ylhäälläoloaika, mutta jatkuvuus ja luotettavuusmittaukset ovat kasvattaneet suosiotaan.
Sisäinen tai ulkoinen valvonta.
Kotisivuvalvontaa on olemassa niin "sisäistä" kuin "ulkoista" suhteessa yrityksen palomuuriin. Sisäinen valvontaa tuotetaan tätä tarkoitusta varten luoduilla erikoisjärjestelmillä, joita isoilla yrityksillä ja liikelaitoksilla on käytössään. Ulkoista valvontaa käyttävät usein pienet yritykset, joiden palvelut sijaitsevat usein vähemmän vikasietoisissa palvelinsaleissa tai kokonaan asiakkaan vastuulla olevilla dedikoiduilla palvelmilla.
Vaihtoehtoisia protokollia.
Kotisivuvalvonta voi tarkastaa HTTP sivuja, HTTPS, FTP, SMTP, POP3, IMAP, DNS, SSH, Telnet, SSL, TCP ja PING-metodeja. Saatavilla olevat valvontapalvelut tarkkailevat internetsivuja minuutista tuntiin kattavalla taajuudella.
Satelliitit ympäri maailman.
Kotisivuvalvontapalveluilla on usein tarkastuspisteitä eli satelliitteja eri mantereilla ympäri maailman esimerkiksi USA:ssa, Euroopassa, Aasiassa, Australiassa jne. Useilla satelliiteilla useissa eri maantieteellisissä sijainnissa kotisivuvalvonta pystyy päättelemään onko asiakkaan palvelin saavutettavissa kaikilta mantereilta yli internetin.
Valvontatyylit.
On olemassa kaksi kotisivuvalvonnan päätyyppiä
Hälytykset.
Verkkosivujen ongelmista annetut hälytykset ovat useimmiten kiireellisiä, ja siksi niiden antamiseen käytetään pääsääntöisesti korkean saavutettavuuden viestintää, kuten RSS-syötteitä, tekstiviestejä, sähköpostia jne.
Kolme pientä sanaa

Kolme pientä sanaa on Anna Puun kolmannen, "Antaudun"-nimisen albumin ensimmäinen single, joka julkaistiin 12. syyskuuta 2012. Kappaleen ovat säveltäneet Knipi sekä Jukka Immonen ja sanoittanut Anna Puu yhdessä Samae Koskisen kanssa. Kappaleelle tehtiin myös musiikkivideo, joka julkaistiin 13. joulukuuta 2012. Videon ohjasi Sanna Saastamoinen-Barrois.
"Kolme pientä sanaa" oli menestyksekäs radiolistalla, sillä se oli radioiden soitetuin kappale kolme peräkkäistä viikkoa (42-44/2012). Latauslistalla se oli parhaimmillaan sijalla 24.
Anna Puu on sanonut kappaleen kuvastavan parisuhteen raastavuutta. Puu kertoi Iskelmän haastattelussa kyseisen tilanteen tulevan eteen lähes jokaisessa parisuhteessa.
Stanley Baker

Stanley Baker (28. helmikuuta 1928 Ferndale, Yhdistynyt kuningaskunta – 28. kesäkuuta 1976 Espanja) oli walesilainen näyttelijä ja elokuvatuottaja. Hän aloitti elokuvauransa jo teini-ikäisenä Jugoslaviaan sijoittuvassa elokuvassa "Undercover" (1943). Armeijavuosien ja useiden pikkuroolien jälkeen hän sai näyttävän osan elokuvassa "Julma meri" vuonna 1952. Hän oli yhdessä elokuvan "Navaronen tykit" (1961) päärooleista useiden muiden tunnettujen näyttelijöiden kanssa. Hänen tavaramerkikseen tulivat sisukkaat, kovat ja epäsovinnaiset roolit.
Stanley Bakerille myönnettiin toukokuussa 1976 ritarin arvonimi, mutta häntä ei ehditty ennen kuolemaa virallisesti lyödä ritariksi, joten häntä ei kutsuta etuliitteellä "sir".
Hän kuoli vuonna 1976 keuhkosyöpään ja keuhkokuumeeseen.
Robert Rossen

Robert Rossen (16. maaliskuuta 1908 New York, New York, Yhdysvallat – 18. helmikuuta 1966 New York, New Yorkin osavaltio, Yhdysvallat) oli yhdysvaltalainen näytelmäkirjailija ja elokuvien käsikirjoittaja, ohjaaja ja tuottaja. 
Rossen oli venäjänjuutalaisten maahanmuuttajien poika. Rossen oli nuorena nyrkkeilijä, mutta siirtyi kirjoittamaan näytelmiä. Hänen näytelmänsä käsittelivät yhteiskunnallisia ongelmia, ja hän liittyikin Yhdysvaltain kommunistiseen puolueeseen.
Rossen meni naimisiin 1935. Rossen sai mainetta vuonna 1936 näytelmällään "The Body Beautiful", jonka seurauksena Warner Bros. tarjosi hänelle paikkaa elokuvien käsikirjoittajana. Seuraavan yhdeksän vuoden aikana hän käsikirjoitti 12 elokuvaa, joista ensimmäinen oli 1937 valmistunut "Yön kasvot". Se palkittiin Venetsian elokuvajuhlilla. Kirjoittamisen ohella Rossen alkoi ohjata elokuvia vuonna 1947.
Rossenin ensimmäinen ohjaus oli "Kohtaloa uhmaten", mutta samana vuonna ensi-iltaan tullut "Verta ja kultaa" nosti Rossenin maineeseen. Rossenin seuraava ohjaus oli "Kaikki kuninkaan miehet", joka sai parhaan elokuvan Oscar-palkinnon. Rossen oli ehdolla myös parhaan ohjauksen ja parhaan sovitetun käsikirjoituksen palkinnon saajaksi.
Toisen maailmansodan jälkeen House Un-American Activities Committee kiinnostui Rossenista, koska hän oli ollut kommunistipuolueen jäsen. Hän saapui HUAC:in kuulusteluihin vuonna 1951, mutta kieltäytyi paljastamasta muita kommunistisen puolueen jäseniä. Rossen joutui Hollywoodin mustalle listalle, ja hänellä oli seuraavien kahden vuoden aikana vaikeuksia löytää töitä. Hän joutui kuulusteluihin 1953 uudestaan ja paljasti 57 muuta puolueen jäsentä.
Todistuksen jälkeen Rossen sai jatkaa töitään, ja hän käsikirjoitti muun muassa elokuvan "Suurkaupungin hait". Siitä Rossen oli Oscar-ehdokkaana kolmessa sarjassa ja sai New York Film Critics Circlen palkinnon parhaasta ohjauksesta.
Rossen sai tähden Hollywood Walk of Famelle vuonna 1960. Hän käsikirjoitti yhteensä 27 elokuvaa, ohjasi kymmenen ja tuotti kuusi. Rossen kuoli 57-vuotiaana vuonna 1966. Hänellä oli kolme lasta.
Lähteet.
Zastava 1100

Zastava 1100 (myös "Zastava Skala" tai "Yugo Skala", Suomessa aluksi "Zastava 101", sitten Zastava 1100 ja 1980-luvulla "Fiat 128 Z") on henkilöauto, jota valmistettiin Jugoslaviassa 1970-luvun lopulta 1980-luvulle.
Zastava 1100 oli Fiat 128:n lisensoitu versio. Autoa myytiin myös Suomessa vuosina 1972–1975 nimellä Zastava 101 ja sitten nimellä Zastava 1100. Se oli hankintahinnaltaan hyvin edullinen, mutta samalla myös viimeistelyltään heikko. Teknisesti auto ei Fiatin Italiassa valmistamasta sisarmallistaan eronnut. Vuonna 1981 Zastava 1100, jota myytiin Suomessa nimellä Fiat 128 Z, maksoi 27 900 markkaa, kun sisarmalli Fiat 128:n hinta oli 35 900 markkaa ja kooltaan pienemmän Fiat 127:n hinta 29 400 markkaa.
"Helsingin Sanomien" Matti Jansson kirjoitti vuonna 1979 tästä ”unohdetusta itäautosta”, että pieni kulutus, ajo-ominaisuudet ja kohtuulliset tilat tekevät siitä miellyttävän tuttavuuden. Hänestä vastaavaa Fiatia heikompi viimeistelytasokin on helppo hyväksyä, kun rahaa säästyy 11 tuhatta markkaa eli noin 40 prosenttia Fiatin hinnasta.
Pikes Peak International Hill Climb

Pikes Peak International Hill Climb (tunnetaan myös nimellä The Race to the Clouds) on vuosittainen auto- ja moottoripyöräkilpailu, jossa noustaan Coloradossa sijaitsevan Pikes Peak -vuoren huipulle. Kisassa ajetaan 20 kilometriä pitkä tie, joka vie reitin 2 800 metristä 4 300 metrin korkeuteen. Tiellä on kaikkiaan 156 mutkaa. 
Suomalaisista rallikuskeista Ari Vatanen voitti kisan vuonna 1988 Peugeot 405 T16 -autolla, tehden tuolloin reittiennätyksen. Ari Vatasen ajosta vuoden 1988 kilpailussa on tehty lyhytelokuva "Climb Dance".
Vuonna 2013 Sébastien Loeb rikkoi Peugeot 208 T16 -autolla 9 minuutin rajapyykin ajalla 8.13,878. Vatasen ennätys oli ajettu soratiellä ja Loebin asfaltilla.
Nopeimmin 20 kilometrin nousun on ajanut Romain Dumas vuonna 2018 Volkswagen ID R -sähkökilpa-auton prototyypillä ajassa 7 minuuttia ja 57,148 sekuntia.
Holger Nystén

Holger Hakon Nystén (15. toukokuuta 1905 Vaasa – 1. syyskuuta 1964 Helsinki) oli suomalainen paperiteollisuuden vaikuttaja. Hän oli oppiarvoltaan lakitieteen lisensiaatti. Hän oli Suomen Paperitehtaitten Yhdistyksen apulaisjohtaja 1930–1937, toimitusjohtaja vuodesta 1939 ja johtokunnan puheenjohtaja vuodesta 1946.
Hänen isänsä oli pankinjohtaja Alarik Nystén.
Sota-aikana Nystén isännöi niin sanottua ”Kuusisaaren kolhoosia” eli erästä huvilaa Helsingin Kuusisaaressa. Huvilalla kokoontui ja yöpyi yhteiskunnallisia vaikuttajia, kuten K.-A. Fagerholm, Åke Gartz, Eero A. Wuori, Aleksi Aaltonen, Bruno Aaltonen, Harry Gullichsen sekä Alvar Aalto.
Ayelet Zurer

Ayelet Zurer (s. 28. kesäkuuta 1969) on israelilainen näyttelijä. Hänet tunnetaan muun muassa rooleistaan elo­kuvissa "Ha-Asonot Shel Nina," "München" ja "Enkelit ja demonit", joista ensimmäisestä hänelle myönnettiin parhaan nais­pää­osan Ophir-palkinto. Zurer voitti Israelin televisio­akatemian palkinnon rooli­suorituksellaan televisio­sarjassa "BeTipul".
Säännöt rakkaudelle

Säännöt rakkaudelle on Anna Puun kolmannelta, "Antaudun"-studioalbumilta 27. marraskuuta 2012 julkaistu single. Kappaleen ovat säveltäneet Lasse Kurki, Knipi, Jukka Immonen sekä Anna Puu ja sanoittanut Heimo Hatakka. Kappaleelle on tehty myös musiikkivideo, joka julkaistiin 15. tammikuuta 2013. Videon on ohjannut Jukka Immonen ja Lasse Enersen.
”Säännöt rakkaudelle” oli sitä edeltäneen ”Kolme pientä sanaa” -singlen tapaan menestyksekäs, sillä se sijoittui latauslistalla ylimmillään 7. sijalle ja singlelistalla puolestaan 11. sijalle. Kappale oli parhaimmillaan radioiden seitsemänneksi soitetuin kappale tammikuussa 2013.
Emir Preldžić

Emir Rille Preldžić (s. 6. syyskuuta 1987 Zenica) on bosnialaissyntyinen turkkilainen koripalloilija, joka on pelannut vuodesta 2007 lähtien Turkin liigassa.
Ura.
Seurajoukkueet.
Preldžić aloitti koripallon KK Čelikin juniorijoukkeissa ja siirtyi kaudeksi 2004–2005 Triglav Kranjiin, joka pelasi pääsarjatasolla. Hän siirtyi ensimmäistä kertaa ulkomaille heti seuraavalla kaudella ja edusti slovenialaista KD Slovania. Keväällä 2007 Preldžić osallistui Nike Hoop Summitiin ja siirtyi seuraavaksi kaudeksi Fenerbahçeen. Seuran paidassa hän voitti heti ensimmäisellä pelikaudellaan Turkin-mestaruuden.
Fenerbahçen paidassa Preldžić ehti voittaa viisi Turkin-mestaruutta ennen siirtymistään Darüşşafakaan kesällä 2015.
Maajoukkueet.
Preldžić edusti Slovenian alle 20-vuotiaiden maajoukkuetta vuosina 2006–2007. Vuonna 2008 hän pelasi ensimmäistä kertaa Slovenian maajoukkueessa, kun maa karsi paikasta olympiapaikasta vuoden 2008 olympialaisiin. Kesällä 2011 Turkin koripalloliitto ilmoitti, että Preldžić edustaa maata vuoden 2011 EM-kilpailuissa.
Mika Huovila

Mika Kalervo Huovila (s. 13. marraskuuta 1958 Jyväskylä) on suomalainen juristi ja 1. huhtikuuta 2013 alkaen korkeimman oikeuden jäsen eli oikeusneuvos. 
Huovila valmistui oikeustieteen kandidaatiksi vuonna 1983 ja oikeustieteen lisensiaatiksi 1999. Oikeustieteen tohtoriksi hän väitteli vuonna 2003. Varatuomarin arvon hän sai vuonna 1984. 
Huovila on toiminut Itä-Suomen hovioikeuden viskaalina vuosina 1985–1990 ja Iisalmen raastuvanoikeuden ja maistraatin sivutoimisena oikeusneuvosmiehenä vuosina 1985–1990. Rantasalmen tuomiokunnan käräjätuomarina hän on toiminut vuosina 1991–1993 ja Savonlinnan käräjäoikeuden käräjätuomarina 1993–2010. Korkeimman oikeuden esittelijäneuvoksena hän toimi vuosina 2006–2010. 
Korkeimman oikeuden jäseneksi hänet nimitettiin Vaasan hovioikeuden hovioikeudenlaamannin virasta, jossa hän on toiminut vuosina 2010–2013.
Srihari

Raghumudri Sri Hari eli Srihari (15. elokuuta 1964 Mumbai, Maharashtra, Intia – 9. lokakuuta 2013 Mumbai, Maharashtra, Intia) oli intialainen näyttelijä, joka näytteli erityisesti rooleja telugunkielisissä elokuvissa.
Yksityiselämä.
Sriharin puoliso oli Disco Shanti. Heillä oli kaksi poikaa ja neljän kuukauden ikäisenä kuollut tytär. Sriharin pojista nuoremmalla Meghamshilla on rooli Sriharin elokuvassa "Bhairava".
Ura.
Srihari aloitti elokuvauransa sijaisnäyttelijänä Tollywood-elokuvien taistelukohtauksissa, minkä jälkeen hän onnistui saamaan joitain antagonistin rooleja. Hänen ensimmäinen elokuvansa oli vuonna 1986 valmistunut "Brahmanaidu". Ensimmäisen kerran Srihari esitti pääosaroolia vuonna 1999 elokuvassa "Police".
Vuoden 2005 elokuvassa "Nuvvostanante Nenoddantana" esittämästään sivuosaroolista Srihari sai parhaan miessivuosan Filmfare Awards South- ja Nandi Awards -palkinnot. Uransa loppupuolella hän näytteli tärkeissä sivuosarooleissa esimerkiksi sellaisissa elokuvissa kuin "Magadheera", "Brindavanam" ja "Thoofan".
Srihari kuoli 9. lokakuuta 2013 maksasyöpään mumbailaisessa sairaalassa. Kuollessaan häneltä jäi kesken roolin näytteleminen Prabhu Devan hindinkieliseen elokuvaan "R… Rajkumar".
Wallisin kaavat

Wallisin kaavat ovat menetelmiä, joilla voidaan laskea piin likiarvoja mielivaltaisen tarkasti. Kaavat on johtanut englantilainen matemaatikko John Wallis. Wallisin kaavojen mukaan:
(1) formula_1
(2) formula_2.
Kaavojen todistus.
Wallisin kaavat pystytään todistamaan osittaisintegroinnin avulla.
Merkitään jokaiselle formula_3
formula_4
formula_5
formula_6
Tällöin
formula_7 ja formula_8
Jos formula_9 , niin osittaisintegroimalla nähdään, että
formula_10
formula_11
formula_12
Siispä saadaan rekursiivinen kaava formula_13:lle:
formula_14
Tämän avulla nähdään, että
formula_15
formula_16 ja
formula_17
formula_18 
Näin ollen
formula_19 , eli
formula_20
Koska formula_21 kaikilla formula_22 , niin formula_23 . Siten
formula_24 , kun formula_25 . Siis
formula_26 , eli väite (1) on todistettu. formula_27
Koska
formula_28 ja
formula_29 , niin induktiotodistuksella nähdään helposti, että
formula_30 kaikilla "n". Siten väite (2) seuraa väitteestä (1). formula_27